న్యూఢిల్లీ, మార్చి 26 (ఆంధ్రజ్యోతి) : వివిధ రాష్ట్రాలు పరస్పరం తమ సంస్కృతులు, సంప్రదాయాలను ఇచ్చిపుచ్చుకోవడంతో శ్రేష్ఠ భారత రూపొందుతుందని ప్రధాని నరేంద్ర మోదీ వెల్లడించారు. ఢిల్లీలో ఆదివారం కేంద్ర సమాచార, ప్రసారాల శాఖ మంత్రి వెంకయ్య నాయుడు అధికార నివాసంలో ‘‘ఉగాది మిలాన్’’ పేరుతో జరిగిన ఉగాది ఉత్సవాల్లో మోదీ పాల్గొన్నారు. ఆహూతులకు ఉగాది శుభాకాంక్షలు తెలిపి.. ప్రసంగం ప్రారంభించారు. వైవిధ్యమే భారతదేశానికి గుర్తింపు, అంతులేనిశక్తి అని అభిప్రాయపడ్డారు. ‘‘ప్రకృతి మార్పునకు, దేశ సామూహిక జీవనానికి పండగలు సూచికం. భారత సంప్రదాయాలు, సంస్కృతితో అవి ముడిపడి ఉన్నాయి. అనేక రాషా్ట్రల్లో వివిధ పేర్లతో ఉగాది జరుపుకుంటున్నారు’’ అని ప్రధాని వివరించారు. గతంలో దేశంలో భాషాపరమైన సమస్యలు తలెత్తాయని, అటువంటి వాతావరణాన్ని నివారించడం కోసమే ‘ఏక్ భారత శ్రేష్ఠ్’ అనే కార్యక్రమానికి శ్రీకారం చుట్టామని గుర్తు చేశారు. దేశంలో ప్రతి ఒక్కరికీ అన్ని రాషా్ట్రల చరిత్ర, సంప్రదాయాలు, సంస్కృతులు, భాషలపై అవగాహన కల్పించడంకోసం ఈ కార్యక్రమంలో భాగంగా కృషి చేస్తున్నామని తెలిపారు. ఇప్పటికే ఈ విషయమై తెలంగాణ, హర్యానాల మధ్య ఒప్పందం కుదిరిందని తెలిపారు. ‘‘తెలంగాణ విద్యార్థులు ఏడాదిలో హర్యానీ భాషలోని 100 వాక్యాలు, ఐదు పాటలు నేర్చుకొంటారు. హర్యానా విద్యార్థులు 100 తెలుగు వాక్యాలను, ఐదు పాటలను అభ్యసిస్తారు. అలాగే ఫిలిం ఫెస్టివల్, ఆహార పద్ధతులు, క్రీడాకారులు, పాలనా విధానాలు వంటివాటిలో ఇరు రాషా్ట్రలు పరస్పరం సహకరించుకుంటాయి’’ అని తెలిపారు. ఇలా రాష్ట్రాలు సంప్రదాయాలు, ఆహార అలవాట్లను ఇచ్చిపుచ్చుకోవడం, తెలుసుకోవడం ద్వారా శ్రేష్ఠ భారత్ రూపొందుతుందన్నారు.
newdhilly, marchi 26 (aandhrajyoti) : vividha rashtralu parasparam tama samskrutulu, sampradaayaalanu ichipuchukovadanto shreshtha bhaarata roopondutundani pradhaani narendra modii velladinchaaru. dhilleelo aadivaaram kendra samachara, prasaaraala saakha mantri venkayya nayudu adhikara nivaasamlo ‘‘ugaadi milan’’ paerutho jarigina ugaadi utsavaallo modii paalgonnaaru. aahuutulaku ugaadi subhaakaankshalu telipi.. prasangam praarambhinchaaru. vaividhyame bhaaratadesaaniki gurtimpu, antulenisakti ani abhipraayapaddaaru. ‘‘prakruti maarpunaku, desha saamuuhika jeevanaaniki pandagalu suuchikam. bhaarata sampradaayaalu, samskrutitoe avi mudipadi unnaayi. aneka rashtrallo vividha paerlatho ugaadi jarupukuntunnaru’’ ani pradhaani vivarinchaaru. gatamlo desamlo bhaashaaparamaina samasyalu talettaayani, atuvanti vaataavaranaanni nivaarinchadam kosame ‘ek bhaarata shreshth’ ane kaaryakramaaniki srikaram chuttamani gurtu chesaru. desamlo prati okkarikee anni rashtrala charitra, sampradaayaalu, samskrutulu, bhashalapai avagaahana kalpinchadamkosam ee kaaryakramamlo bhagamga krushi chestunnamani telipaaru. ippatike ee vishayamai telamgaana, haryanala madhya oppandam kudirindani telipaaru. ‘‘telamgaana vidyaarthulu edaadilo haryani bhashaloni 100 vaakyaalu, aidu paatalu neerchukontaaru. haryana vidyaarthulu 100 telugu vaakyaalanu, aidu paatalanu abhyasistaaru. alaage philim festival, aahaara paddhatulu, kreedaakaarulu, palana vidhaanaalu vantivaatilo iru rashtralu parasparam sahakarinchukuntaayi’’ ani telipaaru. ilaa rashtralu sampradaayaalu, aahaara alavaatlanu ichipuchukovadam, telusukovadam dwara shreshtha bharat roopondutundannaaru.